**ΘΕΜΑ 4Ο**

Δίνεται ο παρακάτω πίνακα με τα στοιχεία μιας υποθετικής οικονομίας που παράγει ένα μόνο αγαθό για μια σειρά διαδοχικών ετών.

|  |  |  |  |  |  |
| --- | --- | --- | --- | --- | --- |
| Έτος | Ποσότητα(κιλά) | Τιμή(ευρώ) | Α.Ε.Π.σε τρέχουσες τιμές(σε ευρώ) | Δείκτης τιμών% | Α.Ε.Π.σε σταθερές τιμές(σε ευρώ) |
| 1 |  | 100 | 6.000 | 80 |  |
| 2 |  |  |  | 92 | 8.250 |
| 3 |  |  | 9.250 |  | 9.250 |

**α)** Ποιο από τα τρία έτη είναι το έτος βάσης; Δικαιολογήστε την απάντησή σας.

 **(Μονάδες 2)**

**β)** Να συμπληρώσετε τα κενά του πίνακα παρουσιάζοντας αναλυτικά τους υπολογισμούς σας. **(Μονάδες 8)**

**γ)** Να υπολογίσετε την πραγματική ποσοστιαία μεταβολή του Α.Ε.Π. μεταξύ του 1ου και του 2ου έτους σε σταθερές τιμές του 3ου έτους. **(Μονάδες 3)**

**δ)** Να υπολογίσετε την πραγματική ποσοστιαία μεταβολή του Α.Ε.Π. μεταξύ του 1ου και του 2ου έτους σε σταθερές τιμές του 1ου έτους. **(Μονάδες 7)**

**ε)** Αν γνωρίζετε ότι το 1ο έτος ο πληθυσμός της οικονομίας ήταν 100 άτομα, το εργατικό δυναμικό αποτελούσε το 60% του πληθυσμού και οι απασχολούμενοι ήταν το 95% του εργατικού δυναμικού, να υπολογίσετε τον αριθμό των ανέργων και το ποσοστό της ανεργίας του 1ου έτους. **(Μονάδες 5)**